I Fårup sommerland vrimler det ofte med børn og unge, der morer sig i de mange forlystelser. Men tirsdag fik sommerlandet besøg af en lidt anden gruppe, som ikke havde været der i mange mange år, men som havde mange gode minder fra forlystelsesparken. En flok beboere fra Plejehjemmet Malik i Aalborg havde besluttet sig for, at de ville i Fårup Sommerland for opleve stemningen og finde ud af, om sommerlandet har forandret sig siden de sidst har været der for 20, 30 eller 40 år siden. TV2 Nord var med på turen, som kan ses her: Plejehjemmets ture ud i Nordjylland bliver støttet af sundheds og ældreministeriet. Turene ud i det nordjyske bliver brugt til at give de ældre muligheden for at genopleve de gamle minder, der betyder gode samtaler beboerne imellem. Flere af de ældre på plejehjemmet er fra Saltum-egnen og derfor var Fårup et oplagt valg på tur.

Referat:
Fårup Sommerland fik tirsdag besøg af en gruppe besøgende, som ikke har været der i mange år, men som har mange gode minder derfra.